Rīgas pašvaldības sabiedrība ar ierobežotu atbildību “Rīgas satiksme”

**APSTIPRINĀTS**

 iepirkuma komisijas

2024. gada 25. aprīļa sēdē

**Iepirkuma procedūras**

**“Lāzera griešanas iekārtas piegāde”**

Identifikācijas Nr.RS/2024/29

**NOLIKUMS**

Rīga

2024

**I VISPĀRĪGĀ INFORMĀCIJA**

1. **Iepirkuma priekšmets, procedūras veids un paredzamā līguma cena**
	1. Iepirkuma priekšmets – Lāzera griešanas iekārtas piegāde un apkope garantijas laikā saskaņā ar Pasūtītāja izstrādāto tehnisko specifikāciju.
	2. CPV kods: 42610000-5 - Darbgaldi, kas darbojas ar lāzeru, un daudzfunkcionāli darbgaldi.
	3. Iepirkuma priekšmets sastāv no 1 (vienas) lāzera griešanas iekārtas piegāde un uzstādīšana, tās apkopes vismaz 24 (divdesmit četru) mēnešu garantijas laikā.
	4. Iepirkuma veids – atklāta iepirkuma procedūra saskaņā ar Pasūtītāja Iepirkuma nolikumu.
	5. Iepirkuma paredzamā kopējā līguma cena: EUR 300 000,00 (trīs simti tūkstoši *eiro* un 0 centi) bez PVN.
2. **Iepirkuma identifikācijas numurs:** iepirkuma identifikācijas numurs – RS/2024/29.
3. **Pasūtītāja nosaukums, adrese un citi rekvizīti:**

Rīgas pašvaldības sabiedrība ar ierobežotu atbildību “Rīgas satiksme”
Reģ. LR Komercreģistrā ar Nr. 40003619950

Juridiskā adrese: Kleistu iela 28, Rīga, LV-1067

Biroja adrese: Vestienas iela 35, Rīga, LV-1035

Tālr. 67104800; fakss 67104802.

1. **Pasūtītāja kontaktpersona:**

Alena Kamisarova, tālr. +371 67104791, mob.t. 28366242, e-pasts: Alena.Kamisarova@rigassatiksme.lv.

1. **Pretendenti**
	1. Iepirkuma procedūrā var piedalīties jebkurš piegādātājs, kas atbilst Pasūtītāja izvirzītajām prasībām un, iesniedzot piedāvājumu, apliecinās spējas nodrošināt šajā nolikumā minēto preču piegādi, kā arī slēgt iepirkuma līgumu ar tajā minētajiem noteikumiem.
	2. Piegādātājiem ir tiesības apvienoties apvienībā un iesniegt kopīgu piedāvājumu.
	3. Gadījumā, ja piegādātāju apvienībai tiks piešķirtas līguma slēgšanas tiesības, tai pēc savas izvēles jāizveido personālsabiedrība (pilnsabiedrība) vai jānoslēdz sabiedrības līgums, vienojoties par apvienības dalībnieku atbildības sadalījumu.
	4. Piedāvājumu variantu iesniegšana šajā iepirkuma procedūrā nav pieļaujama.

**II INFORMĀCIJAS APMAIŅA, PIEDĀVĀJUMU NOFORMĒŠANAS, IESNIEGŠANAS KĀRTĪBA**

1. **Informācijas apmaiņa**
	1. Saziņa starp Pasūtītāju un ieinteresētajiem piegādātājiem iepirkuma ietvaros notiek latviešu valodā, rakstiski pa pastu vai e-pastu.
	2. Papildu informāciju par iepirkuma procedūras nolikumu var pieprasīt, iesniedzot šādu pieprasījumu rakstiskā formā Pasūtītāja adresē, nosūtot pa pastu, vēstuli adresējot iepirkuma komisijai vai elektroniski parakstītu nosūtot uz e-pasta adresi sekretariats@rigassatiksme.lv.
	3. Ja piegādātājs ir laicīgi pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām.
	4. Jebkura papildu informācija, kas tiks sniegta saistībā ar šo iepirkumu, tiks publicēta Pasūtītāja mājaslapā internetā sadaļā “Iepirkumi un izsoles” un elektronisko iepirkumu sistēmā apakšsistēmā „e-konkursi” https://www.eis.gov.lv/EKEIS/Supplier. Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
2. **Iespējas saņemt iepirkuma procedūras dokumentus un ar tiem iepazīties**
	1. Elektroniska piekļuve: Pasūtītāja interneta vietne [www.rigassatiksme.lv](http://www.rigassatiksme.lv), sadaļa “Iepirkumi un izsoles” - <https://www.rigassatiksme.lv/lv/par-mums/iepirkumi/> un elektronisko iepirkumu sistēmā apakšsistēmā „e-konkursi” https://www.eis.gov.lv/EKEIS/Supplier.
3. **Piedāvājuma noformēšana**
	1. Iesniegtajiem dokumentiem ir jābūt skaidri salasāmiem, lai izvairītos no jebkādām šaubām un pārpratumiem, kas attiecas uz vārdiem un skaitļiem. Tiem ir jābūt bez kļūdām, iestarpinājumiem, labojumiem vai papildinājumiem.
	2. Piedāvājums iesniedzams latviešu valodā. Iepirkuma procedūras laikā sarakste starp Pasūtītāju un pretendentiem noris latviešu valodā. Pretendents piedāvājumā var iekļaut dokumentu oriģinālus vai aprakstus svešvalodā, bet šiem dokumentiem, kas iesniegti citā valodā, jābūt pievienotam pretendenta apliecinātam tulkojumam latviešu valodā.
	3. Piedāvājumā iekļautajiem dokumentiem jābūt parakstītiem.
	4. Personas, kuras paraksta piedāvājumu, paraksta tiesībām jābūt nostiprinātām atbilstoši Latvijas Republikā spēkā esošajos normatīvajos aktos noteiktajam regulējumam. Gadījumā, ja pretendents ir reģistrēts ārvalstīs, personas, kas paraksta pieteikumu, paraksta tiesībām jābūt nostiprinātām atbilstoši attiecīgās valsts spēkā esošajiem normatīvajiem aktiem. Ja piedāvājumu paraksta pretendenta pilnvarota persona, piedāvājumam pievieno attiecīgu dokumentu par paraksta tiesīgās personas izdotu pilnvaru. Ja pretendents ir piegādātāju apvienība un līgumā nav atrunātas pārstāvniecības tiesības, piedāvājuma oriģinālu paraksta katras personas, kas iekļauta piegādātāju apvienībā, pārstāvis ar pārstāvības tiesībām.
	5. Piedāvājumā iekļautajiem dokumentiem jāatbilst Dokumentu juridiskā spēka likuma, Elektronisko dokumentu likuma, kā arī un Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” un Ministru kabineta 2005.gada 28.jūnijā noteikumu Nr.473 „Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām prasībām”.
4. **Piedāvājumu iesniegšanas un atvēršanas vieta, datums, laiks un kārtība**
	1. Iepirkuma procedūras piedāvājumi jāiesniedz līdz 2024. gada 21. maija plkst. 15.00 elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:
		1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
		2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e - konkursu apakšsistēmas un pievienojot prasībām atbilstošā Elektronisko iepirkumu sistēmas saskarnes laukā (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
	2. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
	3. Sagatavojot piedāvājumu, pretendents ievēro, ka:
		1. Pieteikuma veidlapa un finanšu piedāvājums saskaņā ar e-konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā. Tehniskais piedāvājums jāsagatavo kā atsevišķs elektronisks dokuments ar Microsoft Office 2010 (vai vēlākas programmatūras versijas) vai Adobe Acrobat Reader rīkiem nolasāmā formātā, nodrošinot teksta meklēšanas un kopēšanas iespējas;
		2. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta persona, kuras paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja dokumentāciju paraksta pretendenta pilnvarota persona, pievienojot attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju.
	4. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts. Gadījumā, ja piedāvājums ir šifrēts, pretendentam ne vēlāk kā 15 (piecpadsmit) minūšu laikā pēc piedāvājuma atvēršanas termiņa, jāiesniedz derīga elektroniskā atslēga un parole šifrētā dokumenta atvēršanai.
	5. Piedāvājumu atvēršana notiek Elektronisko iepirkumu sistēmā. Piedāvājumu atvēršanas sanāksmes finanšu piedāvājumu kopsavilkums ir pieejams Elektronisko iepirkumu sistēmā.
5. **Piedāvājuma derīguma termiņš**
	1. Piedāvājuma derīguma termiņš sākas no tā iesniegšanas brīža un ir spēkā 120 (viens simts divdesmit) kalendārās dienas.
	2. Pamatojoties uz Pasūtītāja rakstisku lūgumu, pretendents var pagarināt piedāvājuma derīguma termiņu. Pretendentam sava piekrišana vai noraidījums jāsniedz rakstveidā.
6. **Piedāvājuma sastāvs**
	1. Piedāvājumi iesniedzami atbilstoši konkursa nolikumā iekļautajiem dokumentu paraugiem. Pretendentu piedāvājums sastāv no:
		1. pieteikuma, kas sagatavots atbilstoši 2.pielikuma paraugam;
		2. pretendenta atlases dokumentiem, kas sagatavoti atbilstoši konkursa nolikuma 18.punktā noteiktajām prasībām;
		3. finanšu piedāvājuma, kas sagatavots saskaņā ar nolikuma 19.punktu atbilstoši 3.pielikuma prasībām;
		4. tehniskā piedāvājuma, kas sagatavots saskaņā ar nolikuma 20.punktu;
		5. iekārtu garantijas laika tehniskās apkopes grafika (5.pielikums).
7. **Piedāvājuma apjoms**
	1. Piedāvājums jāiesniedz par iepirkuma priekšmetu kopumā. Nepilnīgi piedāvājumi nav atļauti.

**III INFORMĀCIJA PAR IEPIRKUMA PRIEKŠMETU**

1. **Piegādes priekšmets un apjoms**
	1. Piegādātājam jāveic Lāzera griešanas iekārtas (turpmāk arī - Prece), piegāde un tās uzstādīšana, un apkope garantijas laikā (turpmāk – darbi) vismaz 24 (divdesmit četru) mēnešu laikā, kā arī jānodrošina Pasūtītāja personāla (līdz 5 personām) apmācība darbam ar minēto iekārtu.
	2. Preču specifikācija ir norādīta Tehniskajā specifikācijā (1.pielikums).
	3. Preču piegāde un darbi jāveic saskaņā ar Iepirkuma līguma projektā (4.pielikums) un Garantijas laika apkopes grafikā (5.pielikumā) norādīto kārtību.
	4. Preču piegāde jāveic ne ilgāk kā 10 (desmit) mēnešu laikā no līguma spēkā stāšanās brīža.
2. **Līguma izpildes laiks un vieta**
	1. Iepirkuma līguma projekts ir pievienots nolikumam kā 4.pielikums un kalpos par pamatu iepirkuma līguma noslēgšanai starp Pasūtītāju un iepirkuma procedūras uzvarētāju.
	2. Iepirkuma līguma pielikumi tiks izstrādāti pēc iepirkuma uzvarētāja paziņošanas saskaņā ar nolikumā, tā pielikumos un konkursa uzvarētāja piedāvājumā ietverto informāciju.
	3. Līgums ir spēkā līdz pušu saistību izpildei.

**IV PRETENDENTU ATLASES PRASĪBAS**

1. **Pretendenta izslēgšanas noteikumi**
	1. Iepirkuma komisija attiecībā uz Pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst nolikumā noteiktajām prasībām, Valsts ieņēmumu dienesta tīmekļvietnē pieejamajā parādnieku reģistrā pārbauda, vai iepriekšminētajām personām piedāvājumu iesniegšanas termiņa pēdējā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, ir nodokļu parādi, kas pārsniedz 150 eiro. Ja nodokļu parādi pārsniedz 150 eiro, Iepirkuma komisija rīkojas pēc analoģijas ar Sabiedrisko pakalpojumu sniedzēju iepirkumu likuma 48.panta piektās daļas 1. punkta c) apakšpunktu un sestās daļas regulējumu. Gadījumā, ja nodokļu parāds 150 euro apmērā tiek pārsniegts personai, uz kuras iespējām Pretendents balstās, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 49.panta piektajā daļā paredzēto.
	2. Iepirkuma komisija attiecībā uz Pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst Iepirkuma dokumentos noteiktajām prasībām, pieprasa iesniegt kompetentu institūciju izziņas(Izslēgšanas gadījumu neesamība var tikt pierādīta arī ar izziņām, ko Pretendents par sevi iegūst no Elektroniskās iepirkumu sistēmas), kas apliecina, ka Pretendentam un personai, uz kuras iespējām Pretendents balstās, nav pasludināts maksātnespējas process, apturēta tā saimnieciskā darbība vai tas tiek likvidēts. Gadījumā, ja tiek konstatēts, ka personai, uz kuras iespējām Pretendents balstās, ir pasludināts maksātnespējas process, apturēta tā saimnieciskā darbība vai tas tiek likvidēts, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 49.panta piektajā daļā paredzēto.
2. **Prasības profesionālās darbības veikšanā**
	1. Pretendentam vai, ja pretendents ir piegādātāju apvienība (turpmāk – apvienība) – visiem apvienības dalībniekiem, ir jābūt reģistrētiem Komercreģistrā vai, ja pretendents ir ārvalstnieks – reģistrētam atbilstoši attiecīgās valsts normatīvo aktu prasībām.
3. **Prasības pretendenta tehniskajām un profesionālajām spējām:**
	1. Pretendentam iepriekšējo 3 (trīs) gadu periodā (2021., 2022., 2023.gadā) un 2024.gadā līdz piedāvājuma iesniegšanas dienai ir pieredze līdzīga rakstura iekārtu piegādēs, kur līgumcena nav bijusi mazāka par 100 000,00 EUR (viens simts tūkstoši eiro un 00 centi) bez PVN.

**V PRETENDENTA ATLASES DOKUMENTI UN FINANŠU PIEDĀVĀJUMS**

1. **Pretendenta atlases dokumenti**
	1. Lai noskaidrotu pretendenta atbilstību Pasūtītāja izvirzītajām atlases prasībām, Pasūtītājs pārbaudīs par pretendentu pieejamo informāciju publiskās datubāzēs.
	2. Pretendentam būs pienākums pēc Pasūtītāja pieprasījuma jebkurā iepirkuma procedūras stadijā iesniegt visus vai daļu no kvalifikāciju apliecinošajiem dokumentiem.
	3. Kopā ar piedāvājumu pretendentam jāiesniedz šādi “Pretendentu dokumenti”:
		1. Ārvalstu pretendentiem jāiesniedz kompetentas attiecīgās valsts institūcijas izsniegts dokuments, kas apliecina, ka pretendentam ir juridiskā rīcībspēja un tiesībspēja slēgt iepirkuma līgumu, ja attiecīgās valsts normatīvie akti paredz šāda dokumenta izsniegšanu;
		2. Ārvalstu pretendentiem jāiesniedz izziņa, ja attiecīgās valsts normatīvie akti paredz šādu ziņu publisku reģistrēšanu, kas apliecina pretendenta amatpersonu pārstāvības tiesības;
		3. Informācija par pretendenta pieredzi līdzīga rakstura iekārtu piegādē atbilstoši nolikuma 17.1. punktam, pēc šādas tabulas:

|  |  |  |  |  |
| --- | --- | --- | --- | --- |
| Nr. | Līguma priekšmets (raksturojot piegādāto iekārtu,) un līguma summa | Līguma izpildes gads | Pasūtītājs | Pasūtītāja atbildīgā persona, amats, telefons |
|  |  |  |  |  |

* 1. Izziņas un citus dokumentus, kurus izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
	2. Apliecinot atbilstību prasībām attiecībā uz pretendenta tehniskajām un profesionālajām spējām, pretendents var balstīties uz citu personu iespējām neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka tā rīcībā būs nepieciešamie resursi, iesniedzot šo uzņēmēju apliecinājumu vai vienošanos par nepieciešamo resursu nodošanu pretendenta rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniedz pakalpojumu, kura izpildei attiecīgās spējas ir nepieciešamas.
	3. Pretendents savā piedāvājumā norāda visus tos apakšuzņēmējus vai apakšuzņēmēju apakšuzņēmējus, kuru sniedzamo pakalpojumu vērtība ir 10 000 EUR bez PVN no kopējās iepirkuma līguma vērtības vai lielāka, katram šādam apakšuzņēmējam izpildei nododamo iepirkuma līguma daļu, un pievieno vienošanos, kurā norādīti apakšuzņēmējam nododamo darbu veidi, šo darbu apjoms procentos no piedāvātās kopējās līguma cenas, un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par uzvarētāju. Apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību. Šā punkta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.
1. **Finanšu piedāvājums**
	1. Finanšu piedāvājums jāsagatavo saskaņā ar Finanšu piedāvājuma formu (3.pielikums). Finanšu piedāvājumā norādītajās cenās ietilpst: Preces vērtība, transportēšanas izmaksas, nodokļi (izņemot pievienotās vērtības nodokli), nodevas, muitas izmaksas, uzstādīšanas izmaksas, garantijas apkopes, kā arī personāla apmācība, atalgojums u.c. ar līguma izpildi saistītās izmaksas.
2. **Tehniskais piedāvājums**
	1. Tehniskais piedāvājums jāsagatavo saskaņā ar Tehniskā piedāvājuma formu (1.pielikums) latviešu valodā, norādot pilnu informāciju, lai Pasūtītājam būtu iespējams pārliecināties par piedāvātās Preces atbilstību Pasūtītāja izvirzītajām prasībām, tajā skaitā pievienojot piedāvātās preces tehnisko datu lapu, lietošanas instrukciju latviešu valodā, kā arī Preces garantijas laikā veicamo garantijas apkopes grafiku, tajā norādot nepieciešamos darbus un to veikšanas biežumu (5.pielikums). Nepieciešamības gadījumā pievienojot arī citu Preces tehnisko dokumentāciju.

**VI PIEDĀVĀJUMU VĒRTĒŠANA**

1. **Piedāvājumu vērtēšanas kārtība**
	1. Visus ar iepirkuma procedūras norisi saistītos jautājumus risina Pasūtītāja izveidota iepirkuma komisija.
	2. No sākuma komisija veic piedāvājumu noformējuma pārbaudi, kuras laikā komisija izvērtē, vai piedāvājums sagatavots un noformēts atbilstoši iepirkuma procedūras nolikuma II sadaļas prasībām. Ja piedāvājums neatbilst prasībām, komisijai, izvērtējot neatbilstību būtiskumu un ievērojot samērīguma principu, ir tiesības to noraidīt, un turpmākajā iepirkuma procedūrā tas tālāk netiek vērtēts.
	3. Komisija pārbauda, vai Pretendents, tā darbinieks vai Pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā. Ja Pretendents, tā darbinieki vai Pretendenta piedāvājumā norādītā persona ir konsultējusi vai citādi bijusi iesaistīta iepirkuma procedūras sagatavošanā un ja šis apstāklis piegādātājam dod priekšrocības Iepirkumā, tādējādi kavējot, ierobežojot vai deformējot konkurenci, attiecīgā Pretendenta piedāvājums tiek noraidīts. Komisija, konstatējot minētos apstākļus, pirms iespējamās Pretendenta noraidīšanas ļauj tam pierādīt, ka nav tādu apstākļu, kas attiecīgajam piegādātājam dotu jebkādas priekšrocības Iepirkumā, tādējādi kavējot, ierobežojot vai deformējot konkurenci.
	4. Komisija veic pretendenta tehniskā piedāvājuma atbilstības pārbaudi, kuras laikā saskaņā ar Tehniskajā specifikācijā noteikto kārtību, izvērtē tehniskā piedāvājuma atbilstību iepirkuma procedūras nolikuma prasībām. Ja pretendenta tehniskais piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts.
	5. Izvērtējot pretendenta finanšu piedāvājumu, Komisija pārbauda tā atbilstību iepirkuma procedūras nolikuma prasībām, kā arī pārbauda, vai pretendenta finanšu piedāvājumā nav aritmētisku kļūdu. Ja finanšu piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts. Komisija, konstatējot aritmētiskās kļūdas, šīs kļūdas izlabo un informē pretendentu par aritmētisko kļūdu labojumu un laboto piedāvājuma summu. Novērtējot un salīdzinot piedāvājumus, kuros bijušas aritmētiskas kļūdas, Komisija ņem vērā izlabotās cenas.
	6. Komisija izvērtē, vai piedāvājums neatbilst šķietami nepamatoti lēta piedāvājuma pazīmēm. Ja Komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar Sabiedrisko pakalpojumu sniedzēju iepirkuma likuma 59. pantu.
	7. Komisija veic pretendenta kvalifikācijas pārbaudi vadoties no pretendenta iesniegtajiem pretendentu atlases dokumentiem, kā arī pārbaudot pretendentu atbilstību nolikumā izvirzītajām prasībām publiski pieejamās datubāzēs. Ja pretendents neatbilst iepirkuma procedūras nolikumā norādītajām pretendenta atlases prasībām, pretendents tiek izslēgts no turpmākās dalības iepirkuma procedūrā.
	8. Iepirkuma komisija ir tiesīga pretendentu kvalifikācijas, tehnisko un finanšu piedāvājumu atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
	9. Komisija attiecībā uz Pretendentu, kuram būtu piešķiramas līguma slēgšanas tiesības, pārbauda tā atbilstību Starptautisko un Latvijas Republikas nacionālo sankciju likuma prasībām.
2. **Piedāvājuma izvēles kritērijs**
	1. Piedāvājuma izvēles kritērijs katrā iepirkumā ir zemākā cena.
	2. Par atbilstošāko piedāvājumu komisija atzīst piedāvājumu, kurš atbilst nolikuma prasībām un ir piedāvājis viszemāko cenu.
	3. Ja vairāku piedāvājumu cena ir vienāds, izšķirošais piedāvājuma izvēles kritērijs ir ilgāks garantijas laiks.
3. **Lēmumu pieņemšanas kārtība un pretendentu informēšana**
	1. Komisija lēmumus pieņem sēdēs. Komisija ir lemttiesīga, ja tās sēdē piedalās vismaz divas trešdaļas Komisijas locekļu, bet ne mazāk kā trīs locekļi.
	2. Komisija lēmumu par iepirkuma procedūras rezultātiem pieņem ar balsu vairākumu. Ja iepirkuma komisijas locekļu balsis sadalās vienādi, izšķirošā ir komisijas priekšsēdētāja balss. Komisijas loceklis nevar atturēties no lēmuma pieņemšanas.
	3. Lēmumu par iepirkumu procedūras rezultātiem pieņem komisija saskaņā ar nolikuma 22.punktā noteikto piedāvājumu izvēles kritēriju.
	4. Komisija var jebkurā brīdī pārtraukt iepirkuma procedūru, ja tam ir objektīvs iemesls.

Pēc lēmuma pieņemšanas visi pretendenti piecu darba dienu laikā tiek informēti par pieņemto lēmumu iepirkuma procedūrā, informāciju nosūtot pa pastu, faksu vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu, vai nododot personīgi.

1. **Iepirkuma līguma noslēgšana**
	1. Komisijas lēmums un paziņojums par iepirkuma procedūras uzvarētāju, ir pamats iepirkuma līguma sagatavošanai. Līgums par iepirkuma priekšmetu tiek slēgts uz pretendenta piedāvājuma pamata atbilstoši līguma projektam, kas pievienots nolikumam kā 4.pielikums.
	2. Ja izraudzītais pretendents atsakās slēgt līgumu ar Pasūtītāju vai neparaksta to 5 (piecu) darba dienu laikā pēc līguma saņemšanas (neparakstīšana šādā gadījumā tiek uzskatīta par atsacīšanos slēgt līgumu), iepirkuma komisija pieņem lēmumu slēgt līgumu ar nākamo pretendentu, kurš iesniedzis nolikumam atbilstošu saimnieciski visizdevīgāko piedāvājumu (piedāvājumu ar zemāko cenu), vai pārtraukt iepirkuma procedūru, neizvēloties nevienu piedāvājumu.
	3. Pirms lēmuma pieņemšanas par līguma noslēgšanu ar nākamo pretendentu, kurš iesniedzis nolikumam atbilstošu saimnieciski visizdevīgāko piedāvājumu (piedāvājumu ar zemāko cenu), Pasūtītājs izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar Pasūtītāju. Ja tiek pieņemts lēmums slēgt līgumu ar nākamo pretendentu, kurš piedāvājis saimnieciski visizdevīgāko piedāvājumu (piedāvājumu ar zemāko cenu), bet tas atsakās slēgt līgumu vai neparaksta to 5 (piecu) darba dienu laikā pēc līguma saņemšanas, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.
2. **Pielikumi**
3. pielikums – Tehniskais uzdevums (specifikācija) – tehniskais piedāvājums;
4. pielikums – Pieteikuma vēstule;
5. pielikums – Finanšu piedāvājuma forma;
6. pielikums – Iepirkuma līguma projekts;
7. pielikums – Iekārtas garantijas laika tehniskās apkopes grafiks.

RP SIA “Rīgas satiksme”

Iepirkumu komisijas priekšsēdētāja

/elektroniski parakstīts/ K.Meiberga

**1.pielikums**

iepirkuma procedūras nolikumam

“Lāzera griešanas iekārtas piegāde un

apkope garantijas laikā”

identifikācijas Nr. RS/2024/29

**TEHNISKAIS UZDEVUMS (SPECIFIKĀCIJA) - TEHNISKĀ PIEDĀVĀJUMA FORMA**

**Lāzera griešanas iekārtas piegāde un apkope garantijas laikā**

1. Programmvadības lāzerapstrādes darbgaldu paredzēts izmantot RP SIA “Rīgas satiksme” detaļu griešanas, gravēšanas un citiem darbiem.
2. Lāzerapstrādes darbgalda tehniskie parametri:

|  |  |  |  |
| --- | --- | --- | --- |
| **Nr.p.k.** | **Tehniskās prasības** | **Parametrs** | **Tehniskais piedāvājums**(lūdzu norādīt iekārtas ražotāju un modeli) |
| 2.1. | Lāzera starojuma avots | Optiskās šķiedras (Fiber laser) |  |
| 2.2. | Lāzera avota jauda | Ne mazāk kā 3 kW |  |
| 2.3. | Apstrādājamās loksnes biezums – tērauds | Vismaz līdz 25 mm |  |
| 2.4. | Apstrādājamās loksnes biezums – nerūsējošais tērauds | Vismaz līdz 15 mm |  |
| 2.5. | Apstrādājamās loksnes biezums – alumīnijs | Vismaz līdz 12 mm |  |
| 2.6. | Apstrādājamās loksnes biezums – varš | Vismaz līdz 6 mm |  |
| 2.7. | Apstrādājamās loksnes biezums – misiņš | Vismaz līdz 6 mm |  |
| 2.8. | Darbgalda veids | slēgtā tipa darbgalds |  |
| 2.9. | Darbagalda celtspēja | no 1000 kg |  |
| 2.10. | Piedziņa pa X, Y, Z asi  | izmantojot gultņu vītni un soļu motorus vai speciāla zobstieņu, zobratu piedziņas sistēmu |  |
| 2.11. | Pārvietojums pa X asi | No 3050 mm |  |
| 2.12. | Pārvietojums pa Y asi |  No 1550mm |  |
| 2.13. | Pārvietojums pa Z asi | No 100 mm |  |
| 2.14. | Padeve griešanas laikā (X, Y) | No 20 līdz 40 m/min |  |
| 2.15. | Pozicionēšanas ātrums pa X vai Y asi | No 120 līdz 250 m/min |  |
| 2.16. | Pozicionēšanas ātrums vienlaicīgi pa X un Y asi | No 150 līdz 250 m/min |  |
| 2.17. | Griešanas precizitāte | ± 0,1 mm/m |  |
| 2.18. | Maināmie galdi ar piedziņu | jābūt iekļautam |  |
| 2.19. | Automātiska fokusa attāluma regulēšana atkarībā no materiāla un loksnes biezuma | jābūt iekļautam |  |
| 2.20. | Automātiska griešanas gāzes padeve | jābūt iekļautam |  |
| 2.21. | Aizsardzībai pret sadursmēm (anti-crash system) | jābūt iekļautam |  |
| 2.22. | Aizsardzība pret atstarošanu | jābūt iekļautam |  |
| 2.23. | Automātiska sprauslu centrēšana | jābūt iekļautam |  |
| 2.24. | Automātiska uzgaļa tīrīšana | jābūt iekļautam |  |
| 2.25. | Dzesēšanas iekārta, kas nodrošina efektīvu lāzera avota, optisko elementu un griešanas galviņas dzesēšanu | jābūt iekļautam |  |
| 2.26. | Skārienjūtīgas darbgalda vadības displejam | jābūt iekļautam |  |
| 2.27. | Iekārtas darbības nodrošināšanai nepieciešamā darbības programmatūra (dxf, bmp, stp) | jābūt iekļautam |  |
| 2.28. | Iekārta ir savietojama ar programnodrošinājumu Mastercam vai analoģisku CAM sistēmu | jābūt iekļautam |  |
| 2.29. | Datu pārneses interfeiss Ethernet un USB ports | jābūt iekļautam |  |
| 2.30. | Zema trokšņa līmeņa (zem 85 dB) nosūcējs gāzu, putekļu un dūmu filtrācijai. Filtram jānodrošina daļiņu filtrāciju, kuru izmērs ne lielāks par 0,3µm | jābūt iekļautam |  |
| 2.31. | Tehniskā pase | jābūt iekļautam |  |
| 2.32. | Instrukcija latviešu valodā | jābūt iekļautam |  |
| 2.33. | Reaģēšanas laiks stundās – preces garantijas laikā ierašanās pircēja telpās Brīvības iela 191, Rīgā.Jānorāda ierašanās laiks nav lielāks kā 48 h.Jānorāda tālr. nr. un e-pasts, kur nosūtāma informācija par konstatētajiem defektiem. | Sniegt garantijas nosacījumu izpildes aprakstu. |  |
| 2.34. | Garantijas laiks iekārtai | Minimālais 24 mēneši |  |
| 2.35. | Iekārtas stiprināšanas veids, rasējums u.c. parametri | Jāiesniedz tehniskā dokumentācija |  |
| 2.36. | Komunikāciju pievadu rasējums | Elektrības, dzesēšanas vielas, gāzes, ventilācijas |  |
| 2.37. | Personāla apmācība darbam ar iekārtu pēc uzstādīšanas, Brīvības iela 191, Rīgā. | 3- 5 darbinieki |  |

1. Lai varētu efektīvi izmantot darbgaldu lūdzam norādīt sekojošu informāciju:

3.1. darbgalda uzstādīšanai nepieciešamo pamatu rasējumu un darbgalda stiprināšanas veidu;

3.2. komunikāciju (elektro, dzesēšanas vielas, gāzes, ventilācijas) pievadu rasējums.

1. Lāzerapstrādes darbgaldam jāatbilst CE prasībām.
2. Darbgaldam jābūt jaunam, tas nedrīkst būt iepriekš lietots, tajā nedrīkst būt iebūvētas lietotas vai atjaunotas komponentes.
3. Pretendentam jānodrošina darbgalda tehniskā pase un lietošanas instrukcija latviešu valodā.
4. Piedāvājuma cenā jāiekļauj visas izmaksas, kas saistītas ar tehniskajam piedāvājumam atbilstošas preces piegādi un uzstādīšanu Pasūtītāja norādītajā adresē, instalēšanu un personāla (3 – 5 cilvēki) apmācību.
5. Pretendentam jānodrošina preces piegāde un pieslēgšana darba kārtībā pasūtītāja norādītajā adresē: piegādes un uzstādīšanas adrese – RPSIA “Rīgas satiksme”, Rīga, Brīvības iela 191.
6. Piegādes laiks – ne ilgāk kā 10 (desmit) mēneši no līguma noslēgšanas datuma.
7. Garantijas laiks no uzstādīšanas brīža – vismaz 24 (divdesmit četri) mēneši.
8. Pretendentam jānodrošina piedāvātā darbgalda garantijas un pēcgarantijas serviss. Servisu nodrošina darbgalda ražotāja sertificēts serviss Latvijā vai Baltijas valstīs.

**2.pielikums**

iepirkuma procedūras nolikumam

“Lāzera griešanas iekārtas piegāde un

apkope garantijas laikā”

identifikācijas Nr. RS/2024/29

**PIETEIKUMA IESNIEGŠANAI IETEICAMĀ FORMA***(uz pretendenta veidlapas)*

**Pieteikums par piedalīšanos iepirkuma procedūrā**

**“**Lāzera griešanas iekārtas piegāde un

apkope garantijas laikā**”**

**Identifikācijas Nr. RS/2024/29**

1. **IESNIEDZA**

|  |  |
| --- | --- |
| **Uzņēmuma pilns nosaukums** |  |
| **Uzņēmuma reģistrācijas numurs un datums** |  |
| **Juridiskā adrese** |  |
| **Faktiskā adrese** |  |
| **Bankas rekvizīti** |  |

1. **KONTAKTPERSONA**

|  |  |
| --- | --- |
| **Vārds, uzvārds** |  |
| **Tālr. / Fakss** |  |
| **e-pasta adrese** |  |

1. **PIETEIKUMS**
2. Iepazinušies ar iepirkuma procedūras nolikumu un tā pielikumiem, mēs atbilstoši nolikuma prasībām iesniedzam piedāvājumu iepirkuma procedūrā un apliecinām savu atbilstību iepirkuma procedūras nolikuma prasībām.
3. Iesniedzot piedāvājumu, mēs apliecinām, ka esam iepazinušies ar iepirkuma procedūras dokumentos noteiktajām prasībām, sapratuši tās un pilnībā piekrituši visiem noteikumiem, kā arī garantējam sniegto ziņu un dokumentu patiesumu un precizitāti. Apņemamies līguma piešķiršanas gadījumā pildīt visus iepirkuma procedūras nolikumam pievienotā līguma projektā noteiktos nosacījumus.
4. Ar šo piedāvājumu mēs apstiprinām, ka mūsu piedāvājums ir spēkā 120 dienas no piedāvājumu iesniegšanas termiņa beigām.
5. Informējam, ka uzņēmuma patiesais labuma guvējs/i ir -\_\_\_\_\_\_\_\_\_\_\_\_\_ [[1]](#footnote-2)
6. Paraksta pretendenta pārstāvis ar pārstāvības tiesībām vai tā pilnvarota persona:

|  |  |
| --- | --- |
| **Vārds, uzvārds** |  |
| **Amats** |  |
| **Paraksts** |  |
| **Datums** |  |

**3.pielikums**

iepirkuma procedūras nolikumam

“Lāzera griešanas iekārtas piegāde un

apkope garantijas laikā”

identifikācijas Nr. RS/2024/29

**FINANŠU PIEDĀVĀJUMS IEPIRKUMA PROCEDŪRAI**

**“Lāzera griešanas iekārtas piegāde un apkope garantijas laikā”**

**identifikācijas Nr. RS/2024/29**

Pretendenta nosaukums \_\_\_\_\_\_\_\_\_\_\_\_\_\_\_\_\_\_\_\_\_\_ apņemas veikt Lāzera griešanas iekārtas piegādi, uzstādīšanu un apkopi garantijas laikā, un personāla apmācību darbam ar minēto iekārtu atbilstoši Tehniskajai specifikācijai atbilstoši zemāk norādītajām izmaksām:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *eiro* bez PVN

|  |  |  |
| --- | --- | --- |
| **Nr.p.k.** | **Nosaukums** | **Cena EUR bez PVN** |
| 1. | 1 (vienas) Lāzera griešanas iekārtas piegāde un uzstādīšana (saskaņā ar tehnisko specifikāciju) |  |
| 2. | 1 (vienas) Lāzera griešanas iekārtas garantijas laika tehniskās apkopes izmaksas vismaz 24 (divdesmit) mēnešu periodam preces garantijas laikā\* |  |
| 3. | Pasūtītāja personāla apmācība, līdz 5 personām  |  |
|  | **Kopā (šī summa tiks izmantota piedāvājumu izvērtēšanai):** |  |

\* katrai 5.pielikumā norādītajai veicamo apkopes darbu pozīcijai cena jāatspoguļo atsevišķi, pievienojot tik rindas, cik nepieciešams

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta amatpersonas ar paraksta tiesībām (vai pretendenta pilnvarotās personas) vārds, uzvārds, amats, paraksts

**4.pielikums**

iepirkuma procedūras nolikumam

“Lāzera griešanas iekārtas piegāde un

apkope garantijas laikā”

identifikācijas Nr. RS/2024/29

Līguma projekts

**LĪGUMS Nr. LIG-IEP/2024/\_\_\_**

Lāzera griešanas iekārtas piegāde un

apkope garantijas laikā

Rīgā *Datums skatāms elektroniskajā laika zīmogā*

**Rīgas pašvaldības sabiedrība ar ierobežotu atbildību „Rīgas satiksme”**, vien.reģ.Nr.40003619950, turpmāk – Pasūtītājs, tās valdes priekšsēdētājas Džinetas Innusas personā, kura rīkojas saskaņā ar valdes lēmumu, no vienas puses,

un

**sabiedrība ar ierobežotu atbildību “\_\_\_\_\_\_\_\_\_\_\_\_\_\_\_\_\_\_\_\_\_\_\_”,** vien.reģ.Nr. \_\_\_\_\_\_\_\_\_\_\_\_\_\_\_\_, tās valdes locekļa \_\_\_\_\_\_\_\_\_\_\_\_\_\_ personā, kurš rīkojas saskaņā ar statūtiem, turpmāk – Izpildītājs, no otras puses, katrs atsevišķi un abi kopā, turpmāk – Puse/Puses, pamatojoties uz Pasūtītāja rīkotās iepirkuma procedūras “Lāzera griešanas iekārtas piegāde un apkope garantijas laikā” (identifikācijas Nr. RS/2024/29) rezultātiem, noslēdz šādu līgumu, turpmāk – Līgums:

1. **LĪGUMA PRIEKŠMETS**
	1. Izpildītājs ar saviem spēkiem un līdzekļiem apņemas piegādāt:
		1. Lāzera griešanas iekārtu (turpmāk – Iekārtu);
		2. Veikt Iekārtas apkopi garantijas laikā (turpmāk – arī Darbi) saskaņā ar Līguma 1. pielikumā ietverto tehnisko specifikāciju – tehnisko piedāvājumu un Līguma 2.pielikumā norādītajām cenām, kā arī Līgumā norādītajiem piegādes termiņiem;
2. **LĪGUMA DARBĪBAS TERMIŅŠ**
	1. Līgums stājas spēkā ar tā abpusējas parakstīšanas dienu un ir spēkā līdz Pušu saistību pilnīgai izpildei.
	2. Izpildītājs veic Iekārtas piegādi ne ilgāk kā 10 (desmit) mēnešu laikā no Līguma spēkā stāšanās dienas un apņemas veikt to apkopi vismaz 24 (divdesmit četru) mēnešu garantijas laikā no to piegādes brīža.
3. **LĪGUMA SUMMA UN NORĒĶINU KĀRTĪBA**
	1. Līguma kopējā darījuma summa ir EUR \_\_\_\_\_\_\_\_ ( \_\_\_\_\_ eiro, \_\_\_ centi), Preces cenā ietvertas visas izmaksas, kas saistītas ar Preces vērtību, transportu, nodokļiem un nodevām muitas u.c. ar piegādes līguma izpildi saistītās izmaksas, izņemot PVN. PVN likme tiks piemērota saskaņā ar spēkā esošo likumu „Par pievienotās vērtības nodokli”.
	2. Samaksa tiek veikta pārskaitot attiecīgo summu uz Izpildītāja rēķinā norādīto bankas kontu:
		1. par precēm 30 (trīsdesmit) dienu laikā pēc Preces piegādes, tās pieņemšanas nodošanas akta parakstīšanas un rēķina saņemšanas dienas;
		2. par izpildītiem darbiem 30 (trīsdesmit) dienu laikā pēc to pieņemšanas nodošanas akta parakstīšanas un rēķina saņemšanas dienas;
	3. Pasūtītājs neatbild par maksājuma nokavējumu, kas radies kredītiestāžu iekšējo darījumu rezultātā, ja maksājumi kredītiestādē iemaksāti savlaicīgi.
4. **DARBU IZPILDES UN PIEŅEMŠANAS KĀRTĪBA**
	1. Izpildītāja pilnvarotā persona, saskaņojot ar Pasūtītāja pārstāvi Iekārtas piegādes un uzstādīšanas termiņu, piegādā un uzstāda Iekārtu Pasūtītāja objektā Brīvības ielā 191, Rīgā.
	2. Izpildītājam ir pienākums piegādāt Iekārtu un veikt darbus Līguma 2.2. punktā norādītajā termiņā.
	3. Pasūtītāja pilnvarotā persona pieņem no Izpildītāja Preci, tās tehnisko dokumentāciju (tajā skaitā lietošanas instrukcijas latviešu valodā) un Preces ražotāja vai tā oficiālā pārstāvja speciālistu apmācības Pasūtītāja darbiniekiem veikšanas. Līguma 8.1.1.punktā norādītās Pasūtītāja pilnvarotās personas pārbauda darbu un dokumentācijas atbilstību Līguma noteikumiem.
	4. Konstatējot piegādātās Iekārtas vai veikto darbu neatbilstību Līguma noteikumiem, Pasūtītāja pilnvarotā persona 5 (piecu) darba dienu laikā no dienas, kad Izpildītājs ir rakstiski paziņojis, ka darbi ir veikti, sastāda reklamācijas pieteikumu par konstatētajiem trūkumiem un paziņo par to Izpildītāja pārstāvim uz elektroniskā pasta adresi. Tādā gadījumā, tiek uzskatīts, ka Iekārtas piegāde un uzstādīšana nav veikta un Pasūtītājs, ja minētie trūkumi netiek novērsti Iekārtas piegādes un uzstādīšanas termiņa ietvaros vai Izpildītājs nepierāda, ka reklamācijas pieteikumā norādītie trūkumi vai neatbilstības nav pamatoti, piemēro līgumsodu Izpildītājam atbilstoši 6.4. apakšpunktā noteiktajai kārtībai līdz brīdim, kamēr Izpildītājs nenovērsīs konstatētās nepilnības.
	5. Izpildītājam 2 (divu) darba dienu laikā pēc reklamācijas pieteikuma saņemšanas jānorīko savs pārstāvis vai jāiesniedz Pasūtītājam rakstisks paskaidrojums par reklamācijas pieteikumā norādītajām neatbilstībām.
	6. Ja Izpildītājs nepilda 4.5.punkta noteikumus un nesniedz argumentētu skaidrojumu, vai pierādījumus, ka reklamācijas pieteikumā norādītās neatbilstības nav patiesas, tiek uzskatīts, ka Izpildītājs piekrīt reklamācijas pieteikumā minētajiem trūkumiem vai neatbilstībām.
	7. Ja Izpildītājs nepiekrīt Pasūtītāja reklamācijas pieteikumā norādītajiem Preces vai veikto darbu trūkumiem vai neatbilstībām, Puses strīda izšķiršanā vai trūkuma vai neatbilstības konstatēšanai var pieaicināt neatkarīgu ekspertu ekspertīzes veikšanai. Ja ekspertīzē tiek konstatēts, ka Precei vai veiktajiem darbiem ir trūkumi vai neatbilstības, Izpildītājs sedz ekspertīzes izmaksas.
	8. Ja tiek konstatēti Preces vai darbu trūkumi vai neatbilstības, Izpildītājam jāveic atbilstošas Preces piegāde vai, ja ir piegādātas atbilstošas Preces, bet darbi nav veikti atbilstoši, tie jāpaveic pienācīgā kvalitātē.. Ja Izpildītājs nevar piegādāt atbilstošu Preci, tam ir pienākums 10 (desmit) dienu laikā par saviem līdzekļiem izvest neatbilstošo Preci no Pasūtītāja teritorijas.
	9. Pasūtītāja pilnvarotā persona paraksta Preces pieņemšanas – nodošanas aktu tikai pēc reklamācijas pieteikumā minēto trūkumu un neatbilstību novēršanas.
	10. Tehniskās apkopes Izpildītājs veic saskaņā ar Tehniskajā piedāvājumā norādīto biežumu un kārtību garantijas laikā (kopā 1 gadu). Plānotās tehniskās apkopes laiku Izpildītāja pilnvarotā persona pa e-pastu informē Pasūtītāja pilnvaroto pārstāvi. Par tehniskās apkopes veikšanu pušu pārstāvji paraksta darbu pieņemšanas nodošanas aktu.
5. **KVALITĀTE UN GARANTIJAS**
	1. Izpildītājs nodrošina piegādātajai Precei un veiktajiem darbiem garantiju vismaz 24 (divdesmit četrus) mēnešus, skaitot no dienas, kad Izpildītājs ir piegādājis Preci vai veicis visus darbus, tajā skaitā, nodrošinājis Pasūtītāju darbinieku apmācības un Puses parakstījušas pieņemšanas – nodošanas aktu. Garantija attiecas uz izgatavošanas defektiem, kā arī bojājumiem, kas radušies Izpildītājam transportējot un uzstādīto Iekārtu, bet neattiecas uz bojājumiem, kas radušies Iekārtas ekspluatācijas noteikumu neievērošanas rezultātā.
	2. Izpildītājs garantē, ka piegādātā Prece ir jauna (nav bijusi lietošanā), tajā skaitā tajā nav iebūvētas lietotas vai atjaunotas komponentes un atbilst tā izgatavotāja tehniskajiem noteikumiem, ko apliecina atbilstība CE.
	3. Līguma 5.1.punktā norādītajā garantijas laikā Izpildītājs bez maksas nodrošina Preces un/vai tās darbības bojājumu novēršanu, kas nav radušies Pasūtītāja vai tā darbinieku vainas dēļ vai Preces nomaiņu, piegādi, ražotāja noteiktās tehniskās apkopes Pasūtītāja pilnvarotās personas norādītajā adresē, ja nav iespējams novērst bojājumus uz vietas.
	4. Tehniskā apkope jāveic ne ilgāk kā 10 (desmit ) darbdienu laikā. Pasūtītājs un Izpildītājs ir tiesīgi vienoties par garāku tehniskās apkopes termiņu, ja tam ir objektīvi iemesli.
	5. Pasūtītāja pilnvarotā persona, kura norādīta 8.1.1.punktā, piesaka un Izpildītājs nodrošina Preces trūkumu un/vai bojājumu novēršanu Līguma 5.6. un 5.7. punkta noteiktajā kārtībā.
	6. Pasūtītāja pilnvarotā persona par konstatētajiem Preces bojājumiem un/vai darbības traucējumiem paziņo Izpildītājam, nosūtot reklamācijas pieteikumu uz Izpildītāja pilnvarotās personas elektronisko e-pasta adresi. Pieteikumā norāda Līguma numuru, īsu bojājumu aprakstu, Iekārtas atrašanās vietu, pieteicēja vārdu, uzvārdu, ieņemamo amatu un tālruņa numuru.
	7. Izpildītājs nodrošina garantijā pieteikto problēmu atrisināšanu vai bojājumu novēršanu 1 (vienas) darbdienas laikā no reklamācijas pieteikuma nosūtīšanas dienas, ja Puses nevienojas par citu termiņu. Novēršanas laiks tiek skaitīts no nākamās darba dienas no reklamācijas pieteikuma nosūtīšanas brīža. Pēc bojājumu un/vai darbības traucējumu novēršanas Pasūtītāja pilnvarotā persona paraksta Izpildītāja darba uzdevumu, fiksējot laiku, cikos pieteiktais bojājums un/vai darbības trūkums novērsts.
6. **PUŠU TIESĪBAS, PIENĀKUMI UN ATBILDĪBA**
	1. Puses ir savstarpēji atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
	2. Šajā Līgumā noteikto saistību neizpildīšanas gadījumā vainīgā Puse atlīdzina otrai Pusei zaudējumus, bet Līgumā noteiktajos gadījumos maksā arī līgumsodus, ievērojot normatīvajos aktos noteiktos līgumsoda apmēra ierobežojumus. Līgumsoda summas netiek ieskaitītas zaudējumu segšanā.
	3. Līgumsoda samaksa neatbrīvo Puses no to pienākumu izpildes, kā arī ar savu darbību nodarīto zaudējumu atlīdzināšanas.
	4. Par darbu izpildes nokavēšanu Pasūtītājs ir tiesīgs piemērot Izpildītājam līgumsodu 0,1% apmērā no Līguma cenas par katru nokavēto dienu, bet ne vairāk kā 10 % no Līguma kopējās summas.
	5. Ja Izpildītājs Preces nepiegādā ilgāk par 20 (divdesmit) dienām no Līguma 2.2.punktā noteiktā termiņa vai atsakās no darbu izpildes, Pasūtītājs ir tiesīgs vienpusēji izbeigt Līgumu.
	6. Par samaksas termiņu neievērošanu Pasūtītājs maksā Izpildītājam līgumsodu 0,1% apmērā no nokavētā maksājuma summas par katru nokavēto dienu.
	7. Ja Izpildītājs pienācīgi nepilda vai neievēro Līguma 5.sadaļā noteiktās kvalitātes un garantijas saistības, tad Pasūtītājs ir tiesīgs piemērot Izpildītājam līgumsodu 0,1% apmērā no Līguma summas par katru nokavēto dienu.
	8. Pasūtītājam ir tiesības ieskaita kārtībā ieturēt līgumsodu no Izpildītājam izmaksājamās summas. Ja tas nav iespējams Pasūtītājs izraksta un iesniedz Izpildītājam rēķinu par līgumsoda samaksu. Rēķinu par līgumsodu otra Puse apmaksā 5 darba dienu laikā, skaitot no tā iesniegšanas dienas.
	9. Pasūtītājam ir tiesības izbeigt Līgumu vienpusējā kārtā pirms termiņa, ja Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	10. Pasūtītājam ir tiesības izbeigt Līgumu vienpusējā kārtā pirms termiņa, ja Izpildītājs vai Izpildītāja amatpersonas, Līguma izpildē iesaistītie Izpildītāja darbinieki ir atzīti par vainīgiem noziedzīgā nodarījumā, kas saistīts ar šī līguma noslēgšanas procedūru vai izpildi. Ja Līgums tiek pārtraukts šajā punktā noteiktajā gadījumā, Pasūtītājam ir tiesības pieprasīt no Izpildītāja līgumsodu 2 (divu) līgumcenu, kas noteikta Līguma 3.1.punktā, apmērā.
	11. Gadījumā, ja Pasūtītājs konstatē, ka Izpildītājam ir izveidojušies nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz 150 *eiro*, Pasūtītājs ir tiesīgs aizturēt no Līguma izrietošos maksājumus līdz brīdim, kad nodokļu parāds tiek samaksāts, vai tiek panākta vienošanās ar Valsts ieņēmumu dienestu par nodokļu parāda samaksas nosacījumiem.
	12. Izpildītājam ir pienākuma ievērot Sadarbības ar darījumu partneriem pamatprincipus, kuri publicēti Pasūtītāja mājaslapā https://www.rigassatiksme.lv/lv/par-mums/. Gadījumā, ja Izpildītājs neievēro šos pamatprincipus, Pasūtītājs ir tiesīgs lauzt Līgumu.
	13. Pasūtītājam ir tiesības nekavējoties vienpusēji izbeigt Līgumu, ja ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu vai tiek konstatēti citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem.
7. **NEPĀRVARAMA VARA**
	1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā pēc Līguma parakstīšanas dienas kā posts vai nelaime, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri izriet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī trešo personu vandālisms, karš un karadarbība, streiki, jauni valsts vai pašvaldības likumi vai kādi citi normatīvie akti un citi apstākļi, kas neiekļaujas Pušu iespējamās kontroles robežās).
	2. Pusei, kas nokļuvusi nepārvaramas varas apstākļos, bez kavēšanās jāinformē par to otra Puse rakstiski 3 (trīs) darba dienu laikā pēc nepārvaramas varas iestāšanās un ziņojumam jāpievieno izziņa, kuru izsniedz kompetentas iestādes un kura satur minēto apstākļu apstiprinājumu.
	3. Ja minēto apstākļu dēļ šis Līgums nedarbojas ilgāk par 3 (trīs) mēnešiem, katrai Līguma Pusei ir tiesības atteikties no Līguma izpildes, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies dotā Līguma laušanas rezultātā.
8. **CITI LĪGUMA NOTEIKUMI**
	1. Puses nosaka, ka ar Līguma izpildi saistītos jautājumus risinās Pušu pilnvarotās personas:
		1. no Pasūtītāja puses: Māris Ozoliņš, Specializēto remontdarbnīcu vadītājs, e- pasts: maris.ozolins@rigassatiksme.lv, tālrunis 25729975 un 67098321.
		2. no Izpildītāja puses: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
		3. pilnvarotajām personām ir tiesības pieteikt un pieņemt darbus, saskaņot Iekārtas uzstādīšanas laikus, parakstīt darbu nodošanas-pieņemšanas aktus, rēķinus un pavadzīmes, nosūtīt reklamācijas pieteikumus, risināt garantijas jautājums, kā arī risināt citus jautājumus, kas saistīti ar Līguma izpildi. Minētās personas nav pilnvarotas izdarīt grozījumus Līgumā un tā pielikumā.
	2. Par Izpildītāja informēšanu par darba vides riskiem, Pasūtītājs nozīmē atbildīgo personu - Darba aizsardzības un arodveselības nodaļas vadītāju Ināru Kačkāni, tālr: 67104714, e-pasts: inara.kackane@rigassatiksme.lv.
	3. Visa informācija, kas saistīta ar Līguma izpildi Pušu strīda gadījumā par oficiālu tiks uzskatīta, ja tā noformēta kā rakstveida komunikācija, t.sk., Pušu pilnvaroto personu sarakste, kas veikta, izmantojot e-pasta adreses.
	4. Pasūtītājam ir tiesības vienpusēji izbeigt Līguma darbību, 30 (trīsdesmit) dienas iepriekš rakstiski paziņojot par to Izpildītājam. Ja Pasūtītājs izbeidz Līgumu saskaņā ar šī apakšpunkta nosacījumiem, Izpildītājam nav tiesības celt nekādas pretenzijas un/vai pieprasīt zaudējumu atlīdzināšanu saistībā ar Līguma izbeigšanu.
	5. Nevienai no Pusēm nav tiesību nodot savas tiesības un pienākumus trešajai personai bez otras līgumslēdzējas Puses rakstiskas piekrišanas.
	6. Kādam no šī Līguma noteikumiem zaudējot spēku likuma grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
	7. Par Līguma grozījumiem un papildinājumiem Puses rakstiski vienojas. Rakstiskās vienošanās pievienojamas Līgumam un tās kļūst par šī Līguma neatņemamu sastāvdaļu.
	8. Līgums ir saistošs Pušu tiesību un saistību pārņēmējiem.
	9. Visi strīdi un domstarpības, kas var rasties šī līguma izpildes gaitā tiks izskatīti, Pusēm savstarpēji vienojoties, bet, ja puses nevarēs vienoties, strīdus izšķirs Latvijas Republikas tiesa saskaņā ar tās likumiem.
	10. Jautājumus, kas nav atrunāti šajā Līgumā, Puses risina saskaņā ar Latvijas Republikā spēkā esošajiem normatīvajiem aktiem.
	11. Līguma nodaļu nosaukumi izmantoti teksta pārskatāmībai un tie nevar tikt izmantoti Līguma noteikumu interpretācijai un skaidrošanai.
9. **KONFIDENCIALITĀTE**
	1. Puses apņemas neizpaust trešajām personām ar Līguma izpildi iegūto, to rīcībā esošo jebkādu tehnisko, juridisko un finansiālo informāciju par otru Pusi un tās komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Puses rakstiskas piekrišanas. Šim noteikumam nav laika ierobežojuma un uz to neattiecas Līguma darbības termiņš.
	2. Informācija netiek uzskatīta par ierobežotas pieejamības informāciju, ja tā kļuvusi publiski pieejama vai tiek publicēta saskaņā ar normatīvajos aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.). Līguma un tā pielikumu teksts, kā arī informācija par Līguma cenu un izpildi (piegādi, veiktajiem darbiem, Līguma pirmstermiņa izbeigšanu, piemērotajiem līgumsodiem u.c.) nav uzskatāma par ierobežotas pieejamības informāciju.
	3. Informācijas neizpaušanas noteikumi neattiecas arī uz gadījumiem, kad normatīvie akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa normatīvajos aktos noteiktas kompetentas institūcijas vai organizācijas, kurām uz to ir likumīgas tiesības.
10. **LĪDZĒJU REKVIZĪTI UN PARAKSTI**

|  |  |  |
| --- | --- | --- |
| **Pasūtītājs:** |  | **Izpildītājs:** |
| **RP SIA “Rīgas satiksme”**juridiskā adrese: Kleistu iela 28, Rīga LV-1067biroja adrese: Vestienas iela 35, Rīga LV-1035Vien. reģ. Nr. 40003619950Banka: AS „Citadele Banka”Kods PARXLV22Konts LV56PARX0006048641565 |  | **SIA “\_\_\_\_\_\_\_\_\_\_”**juridiskā adrese: Vien. reģ. Nr. Banka: Kods: Konts:  |
|  |  |  |
| /Dž. Innusa/ |  | / …… / |

**5.pielikums**

iepirkuma procedūras nolikumam

“Lāzera griešanas iekārtas piegāde un

apkope garantijas laikā”

identifikācijas Nr. RS/2024/29

**IEKĀRTU GARANTIJAS LAIKA TEHNISKĀS APKOPES GRAFIKS**

 **IEPIRKUMA PROCEDŪRAI**

“Lāzera griešanas iekārtas piegāde un

apkope garantijas laikā”

Pretendenta nosaukums \_\_\_\_\_\_\_\_\_\_\_\_\_\_\_\_\_\_\_\_\_\_ apņemas veikt “Lāzera griešanas iekārtas piegāde un apkope garantijas laikā” ražotāja noteikto garantijas laika apkopi, kas sastāv no šādiem veicamajiem darbiem un to veikšanas termiņiem:

|  |  |  |
| --- | --- | --- |
| **Nr.p.k.** | **Darba veids\*** | **Darba veikšanas biežums** |
| 1. |  |  |
| 2. |  |  |
| 3. |  |  |
| 4. |  |  |

\*atbilstoši katras iekārtas ražotāja noteikumiem, tabulas rindu skaitu pēc nepieciešamības var papildināt

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta amatpersonas ar paraksta tiesībām (vai pretendenta pilnvarotās personas) vārds, uzvārds, amats, paraksts

1. Pretendentam pieteikumā jānorāda tā patiesais labuma guvējs saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma regulējumu. [↑](#footnote-ref-2)